Gjatë periudhës Maj – Korrik 2017, Rrjeti Shqiptar për Zhvillimin Rural organizoi 6 workshope rajonale "Drejt një agjende të re Rurale". Workshopet janë parashikuar në kontekstin e Parlamentit të parë Rural Shqiptar (PR) 2017, që përfaqëson një iniciativë advokacie, ndërtimi kapacitetesh dhe rrjetëzimi dedikuar zhvillimit rural.
Workshopet pasuan eventin lancues të Parlamentit, i cili u mbajt më 14 Prill 2017, në ambientet e Universitetit Bujqësor të Tiranës. Workshopi rajonal është zgjedhur si metoda që na lejon të takojmë, informojmë dhe konsultojmë me aktorët lokal , të tillë si autoritetet lokale publike, OSHC-të, shoqatat e fermerëve, sipërmarrësit rural, njerëzit lokal etj, çështjet lidhur me platformën e advokacisë, psh Parlamenti Rural, sfidat dhe çështjet kritike të zhvillimit rural.
Workshopet synuan të konsultojnë me aktorët lokal platformën e sfidave të zhvillimit rural, dhe ndër të tjera të theksojë diferencat dhe specifikat rajonale të zhvillimit rural. Workshopet çuan drejt "një kaskade idesh" që vërtet ndërtohet mbi shqetësimet dhe shpresat e njerëzve rural. Këto ide do të sintetizohen në nivel kombëtar, në takimin e Parlamentit të parë Rural Shqiptar, në Shtator 2017.
Në total, janë organizuar gjashtë workshope rajonale, duke mbuluar gjithë territorin e vendit, dhe sjellë së bashku 220 pjesëmarrës.